ફાઉન્ડેશનના ડેપ્યુટી ડાયરેક્ટર દેવેશ ગઢવી કહે છે, “બોમ્બે ગૌરક્ષક ટ્રસ્ટના સહયોગથી ઇઝરાયેલની હાઇડ્રોપોનિક સિસ્ટમથી અબડાસા તાલુકામાં ઘોરાડ અભયારણ્ય વિસ્તારમાં ઘાસ ઉગાડવાનો પ્રયોગ હાથ ધરાયો છે. આ મશીનમાં મકાઈના દાણા નાખવાથી ૭ દિવસમાં એક ફૂટની મકાઇ ઊગે છે. જે ગામલોકો ઢોરને મેદાનમાં ચરાવવાને બદલે આ રીતે ઊગેલું ઘાસ ખવડાવવા તૈયાર થશે તે ગામમાં પાંચેક લાખની કિંમતનું આ મશીન લગાવાશે. હાલ તેરા ખાતે ૨૦૦ કિલોની ક્ષમતાનું મશીન લગાવાયું છે. અભયારણ્ય નજીકનાં ગામોમાં આ મશીન લગાવવાથી ઘોરાડના સંવનન-પ્રજનનને ખલેલ નહીં પહોંચે અને તેની સંખ્યા વધશે.”